Diari Oficial de la Generalitat Valenciana


Sumari del DOGV 9760, del 05-01-2024 (2023/12329)

RESOLUCIÓ 21 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Catàleg de Proteccions de Cortes de Arenoso. Expedient 080/5357-PCK.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12891


Data del document
:   21-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 21 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Catàleg de Proteccions de Cortes de Arenoso. Expedient 080/0215-GEY. [2023/12118]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 080/0708-ZXU Cortes de Arenoso (Castelló).  
  
«Informe ambiental i territorial estratègic  
Tràmit: Catàleg de proteccions (secció cultural)  
Promotor: Ajuntament de Cortes de Arenoso  
Autoritat substantiva: Comissió Territorial d'Urbanisme de Castelló  
  
Localització: terme municipal de Cortes de Arenoso (Castelló)  
Expedient: 080/2020 - EAE  
La Comissió d'Avaluació Ambiental, en sessió celebrada el 30 de setembre de 2021, va adoptar el següent acord:  
Vista la proposta d'informe ambiental i territorial estratègic de la secció cultural del Catàleg de proteccions de Cortes de Arenoso, en els termes següents:  
En data 20 de novembre de 2020, ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de la secció cultural del Catàleg de proteccions de Cortes de Arenoso.  
A) Documentació presentada  
La sol·licitud d'inici, remesa pel Servei Territorial d'Urbanisme de València, s'acompanya d'esborrany de la secció cultural del Catàleg de proteccions i document inicial estratègic amb els continguts de l'article 52 (procediment simplificat) del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP). La documentació es presenta en format digital.  
  
L'esborrany conté la documentació i redacció completa de la secció del catàleg: memòria informativa, memòria justificativa, normes urbanístiques, plànols d'informació, plànols d'ordenació, fitxes d'elements paleontològics, fitxes d'elements arqueològics, fitxes d'elements arquitectònics i fitxes d'elements etnològics.  
B) Planejament vigent  
El planejament municipal vigent consisteix en un Pla general d'ordenació urbana aprovat definitivament el 27 de gener de 2000 (BOP 12.02.2000). Va ser sotmés a avaluació ambiental, i es va emetre la declaració d'impacte ambiental (expedient 614/98 AIA) el 28 de juny de 1999.  
D'este pla s'han aprovat quatre modificacions puntuals i un pla especial referit a la planta embotelladora.  
C) Descripció, objecte i justificació  
S'elabora la secció cultural del catàleg del municipi, l'objecte del qual és inventariar tots els béns patrimonials culturals del municipi, incorporant per a cada bé la seua regulació específica, atesos els criteris establits en el TRLOTUP.  
Inclourà elements físics i tangibles de tipus paleontològic, arqueològic, arquitectònic i etnològic, excloent altres elements intangibles i/o culturals, sens dubte interessants, però aliens a un document d'esta naturalesa.  
Amb este instrument se substituirà la regulació vigent dels béns continguts en el PGOU.  
A la fi de l'any 2013, el municipi va ser inclòs en l'Inventari de llocs d'interés geològic, promogut pel Ministeri i elaborat amb la col·laboració de les comunitats autònomes i de les institucions de caràcter científic com és l'Institut Geològic i Miner d'Espanya. La localitat té com a codi LIG: IB076.  
Destaquen els afloraments paleontològics, tant de fòssils com d'ambre.  
Com a jaciments arqueològics destaca el poblat fortificat de Los Morrones del segle VII aC. El seu projecte d'excavació, revaloració i museïtzació es va iniciar en 2008, estant en l'actualitat a punt de concloure's. (Inclou una ruta per a les visites, projecte «Los Morrones en ruta: itinerari autoguiat i noves tecnologies.)  
La tradició agrícola i ramadera del municipi ha generat l'existència de diversos elements de patrimoni etnològic repartits per tot ell.  
  
Tal com recull l'article 42.6 del TRLOTUP; en els articles 5 i 6 de les normes urbanístiques es diferencien els béns pertanyents a l'ordenació estructural i els béns pertanyents a l'ordenació detallada. Igualment en els articles 69 a 72 es recull una relació de tots els béns catalogats, els quals seran descrits amb detall en les seues corresponents fitxes.  
  
Segons s'indica, en l'actualitat en l'Inventari general del patrimoni cultural valencià s'inclou un BIC (zona arqueològica Masía de la Fuente de la Hoya), cinc edificis són considerats BRL i onze panells ceràmics són igualment considerats BRL.  
No obstant això, en la proposta presentada, cinc elements són considerats BIC (les zones arqueològiques de Los Morrones, Peirón del Cuquillo i el Periquitel, i els monuments de l'església de Nuestra Señora de los Ángeles i l'església de San Vicente Ferrer) i 58 elements són considerats BRL (nou en la categoria d'espai de protecció arqueològica, dos en la categoria d'espai de protecció paleontològica, tres en la categoria de nucli històric tradicional, quatre en la categoria de monument i quaranta en la categoria d'espai etnològic d'interés local).  
En total esta secció del catàleg inclou 55 jaciments arqueològics, 93 elements arquitectònics, 53 elements etnològics i 2 jaciments paleontològics.  
D) Documento inicial estratègic: possibles efectes sobre el medi ambient  
El municipi té una superfície de 80,59 km² on es localitzen dos nuclis de població, Cortes de Arenoso i San Vicente de Piedrahita, el llogaret del Cerrito i una gran quantitat de masies o nuclis dispersos de població rural, disseminats per tot el territori. Precisament, la gran dispersió dels assentaments és la principal característica de l'antropització del terme municipal, en el qual es troben unes setanta masies (o restes de masies), i també gran quantitat d'edificacions aïllades d'origen ancestral.  
La seua població és de 300 habitants, per la qual cosa es considera com una zona escassament poblada.  
Els assentaments dispersos, executats amb la tècnica de la pedra en sec i les activitats que s'hi desenvolupen, de tipus agropecuari, han anat antropitzant un territori quallat d'abancalaments de pedra entre bosquets de carrasques, savines i fenoll, i més recentment, també de pins.  
  
En abastar el pla tot el terme municipal, s'ha procedit a descriure les característiques ambientals de tot ell.  
Únicament s'ha aportat una alternativa, a més de la 0.  
Pel fet de la catalogació no es preveuen noves afeccions negatives, diferents de les derivades de l'ordenació prevista en el planejament vigent, o les que pogueren derivar-se de la seua revisió o que estiguen donades per la realitat física dels terrenys on està situat el bé.  
  
Sí que es preveuen afeccions en positiu. L'efecte positiu serà major o menor depenent de l'alternativa triada, i, a més, del desenvolupament que estiga determinat pel planejament en revisió i la mesura en què este assumisca les conclusions, i determinacions, incloses en el catàleg de proteccions.  
El seguiment s'inclourà en el seguiment que es realitzarà del Pla general.  
E) Consultes  
Per part de la Subdirecció General d'Avaluació Ambiental la documentació aportada s'ha sotmés a consulta a les administracions afectades següents:  
Consulta Informe Administració pública consultada  
24.11.2020 29.09.2021 Servei d'Infraestructura Verda i Paisatge  
24.11.2020 09.12.2020 Subdirecció General de Medi Natural (Servei de Vida Silvestre)  
24.11.2020 13.07.2021 Direcció General de Cultura i Patrimoni  
 19.11.2020 Servei Territorial d'Urbanisme  
  
  
Nota: els informes rebuts es poden consultar, una vegada s'emeta este IATE, en la pàgina web http://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica  
F) Identificació dels possibles efectes sobre el medi ambient  
Conforme a l'estipulat en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 53.1 del TRLOTUP.  
- Urbanisme. El 19 de novembre de 2020, el Servei Territorial d'Urbanisme de Castelló emet informe en què assenyala que l'aprovació definitiva serà autonòmica perquè afecta determinacions de l'ordenació estructural. L'òrgan ambiental també és l'autonòmic, ja que afecta a tot el terme municipal.  
A més, des del punt de vista de les seues competències no plantegen observacions a la proposta, excepte una relativa a l'informe de la Conselleria de Cultura prevista en l'article 47.3 de la Llei 4/1998, d'11 de juny, de patrimoni cultural valencià.  
- Patrimoni Cultural. La Direcció Territorial d'Educació, Investigació, Cultura i Esports ha remés el seu informe en el qual s'analitza la documentació elaborada.  
Es realitzen objeccions a diferents parts del text sense eficàcia normativa, a la normativa i a les fitxes. En resum, es refereixen als perímetres de protecció, a la denominació dels jaciments o a la protecció de petroglifs.  
- Infraestructura verda. De conformitat amb el que s'estableix en l'article 4.4 del TRLOTUP, la planificació urbanística definirà i caracteritzarà la infraestructura verda amb caràcter previ a l'ordenació d'usos i activitats.  
  
Tots els elements catalogats de caràcter estructural i els seus entorns de protecció formaran part de la Infraestructura Verda municipal una vegada s'aprove el Catàleg.  
- Paisatge. De conformitat amb el que s'estableix en el TRLOTUP, el paisatge actuarà com a criteri condicionant en la planificació territorial i urbanística.  
En l'informe del Servei d'Infraestructura Verda i Paisatge s'assenyalen els continguts de l'estudi de paisatge, que pot resumir-se en els apartats següents:  
· Caracterització dels elements i conjunts catalogables, i dels seus entorns.  
· Anàlisi visual (identificant punts de vista, recorreguts rellevants, etc.).  
· Valoració paisatgística dels elements i conjunts en funció de la seua qualitat.  
· Mesures per a la protecció, ordenació i gestió del paisatge.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny de 2001, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
H) Valoració ambiental d'acord amb els criteris de l'annex VIII del TRLOTUP  
1. Per les característiques dels plans i programes:  
- La secció cultural del catàleg plantejat no estableix el marc per a projectes sotmesos a avaluació d'impacte ambiental. El seu contingut sí que influeix en el planejament municipal vigent i sobre el possible pla general estructural que es vaja a elaborar.  
- El grau de desenvolupament del pla és elevat, havent-se elaborat la pràctica totalitat dels documents exigits pel TRLOTUP.  
- S'ha realitzat una exhaustiva anàlisi del patrimoni cultural del terme arribant-se a quadruplicar la quantia d'elements a protegir i catalogar.  
- Si bé la quantia d'elements inclosos és elevada, la incidència en l'ordenació territorial és molt puntual, localitzada en punts concrets del terme.  
2. Per les característiques dels efectes i de l'àrea probablement afectada:  
- S'incideix sobre el patrimoni cultural, però la seua afecció és positiva, ja que l'objecte principal del pla és ordenar-lo, classificar-lo i protegir-lo.  
- La duració dels seus efectes serà prolongada, però igualment serà positiva, ja que la finalitat és que es preserve el patrimoni cultural en el temps.  
- Els efectes sobre el paisatge han de ser analitzats mitjançant l'elaboració d'un estudi amb els continguts descrits en l'informe del Servei d'Infraestructura Verda i Paisatge.  
I) Proposta d'acord  
Segons estableix l'article 53 del TRLOTUP, d'acord amb els criteris de l'annex VIII d'esta llei i a la vista de l'anàlisi realitzat en l'apartat anterior es pot concloure que la secció cultural del catàleg proposat no té efectes significatius negatius sobre el medi ambient i el territori, i es pot resoldre l'avaluació ambiental estratègica pel procediment simplificat.  
D'acord amb l'exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Secció de Patrimoni Cultural del Catàleg de Cortes de Arenoso, l'objecte del qual serà el descrit en la documentació remesa, d'acord amb els criteris de l'annex VIII del TRLOTUP, per no tindre efectes significatius sobre el medi ambient, sempre que prèviament a la seua aprovació definitiva es complisquen els condicionants descrits a continuació, corresponent continuar la tramitació del pla conforme a la seua normativa sectorial.  
1) Prèviament a l'aprovació definitiva s'haurà d'obtindre pronunciament favorable de la conselleria competent en matèria de patrimoni cultural, en cas contrari s'entendrà este informe ambiental i territorial estratègic com a desfavorable.  
2) El seguiment del catàleg no pot derivar-se a la del Pla general estructural, ja que es desconeix en quina fase de tramitació/desenvolupament es troba. Una vegada s'aprove el Pla general estructural no hi ha inconvenient perquè així siga, però fins llavors haurà d'elaborar-se el pla de seguiment i l'elaboració dels informes de seguiment, que almenys serà cada quatre anys.  
3) S'haurà d'elaborar un estudi de paisatge amb els continguts descrits en l'informe del Servei d'Infraestructura Verda i Paisatge de 29 de setembre de 2021.  
4) Tots els elements catalogats de caràcter estructural i els seus entorns de protecció formaran part de la infraestructura verda municipal una vegada s'aprove el catàleg.  
5) S'ha observat que s'han inclòs les vies pecuàries dins del catàleg. Referent a això, cal assenyalar que estes tenen la seua pròpia normativa sectorial per la qual cosa la normativa del catàleg haurà de ser compatible amb esta. Abans de l'aprovació definitiva, haurà d'obtindre's informe del Servei Territorial de Medi Ambient sobre la incidència en les vies pecuàries de la proposta.  
6) En l'article 72 de les normes urbanístiques s'ha observat un error mecanogràfic en la clau dels jaciments paleontològics.  
Segons estableix l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 53.2.b del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica del Catàleg de proteccions (secció patrimoni cultural) de Cortes de Arenoso, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra esta resolució, per no ser un acte definitiu en via administrativa, no s'hi podrà interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que els notifique perquè en prengueu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 14 d'octubre de 2021.- El secretari de la Comissió d'Avaluació Ambiental: José del Valle Arocas»  
  
València, 21 de novembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.